Condicions per desenvolupar les activitats de pesca-turisme, turisme pesquer i aqüícola i les demostracions de pesca
Activitats pesqueres i de demostració de pesca
Comunicació de la realització d'activitats de pesca-turisme, de turisme pesquer i les demostracions de pesca
Autorització de les activitats de turisme aqüícola
Reconeixement dels centres de pesca-turisme i turisme pesquer i aqüícola.
Identificació de les persones i centres que realitzen activitats de pesca-turisme, turisme pesquer i aqüícola i demostracions de pesca
Seguiment i control administratiu de les activitats
Disposició addicional - Disposició addicional 2
Disposició final 1 - Disposició final 2
Logo identificatiu de pesca-turisme o turisme pesquer i aqüícola
L'Estatut d'autonomia de Catalunya, en el seu article 119, atribueix a la Generalitat la competència exclusiva en matèria d'activitats marítimes i de pesca marítima i recreativa en aigües interiors, i la competència compartida en matèria d'ordenació del sector pesquer.
L'article 171 atribueix també a la Generalitat la competència exclusiva en matèria de turisme, en la que s'inclou, entre d'altres, la regulació dels drets i els deures específics dels usuaris i els prestadors de serveis turístics.
Des de fa un anys el sector de la pesca, l'aqüicultura i el marisqueig demana la possibilitat de complementar les seves rendes mitjançant l'oferta d'activitats de caràcter turístic, educatiu i cultural.
Per altra banda, la nostra societat demana activitats relacionades amb la mar i les tradicions relacionades amb aquest entorn.
La Llei 2/2010, de 18 de febrer, de pesca i acció marítimes, en el seu article 5.f) estableix entre les seves finalitats la de fomentar la diversificació econòmica del sector pesquer, i en la disposició final quarta s'estableix que el Govern ha d'impulsar la regulació específica de les activitats de turisme pesquer i aqüícola.
L'exercici de la pesca-turisme, el turisme pesquer i aqüícola i les demostracions de pesca en aigües marítimes i continentals que regula aquest Decret ha de permetre al sector de la pesca, del marisqueig i de l'aqüicultura assolir una diversificació i millora econòmica, la promoció dels seus productes i, alhora, l'apropament a la ciutadania des de diferents perspectives, com ara la cultural, la gastronòmica, la tecnològica o la social.
També ha de servir per revaloritzar els productes de la pesca, el marisqueig i l'aqüicultura de Catalunya i els diferents oficis relacionats i promoure la recuperació de la cultura, les tradicions i el patrimoni vinculat a les activitats i als oficis relacionats amb aquestes professions.
Amb l'objecte doncs d'adequar les noves necessitats i demandes del sector i per tal de donar compliment a la disposició final quarta de la Llei 2/2010, de 18 de febrer, de pesca i acció marítima;
A proposta del conseller d'Agricultura, Ramaderia, Pesca, Alimentació i Medi Natural, d'acord amb el dictamen de la Comissió Jurídica Assessora, i d'acord amb el Govern,
1.1 Aquest Decret té per objecte regular, com activitats complementàries del sector pesquer, les activitats vinculades totalment o parcialment amb la pesca marítima i l'aqüicultura que permetin millorar o complementar les rendes de les persones que integren el sector pesquer, amb la finalitat d'assolir la diversificació econòmica del sector i la promoció dels seus productes.
1.2 El règim establert en aquest Decret s'entén sens perjudici del compliment de la normativa i de les autoritzacions, llicències i resta d'obligacions requerides per altres administracions o organismes en funció del tipus d'activitat de diversificació que es realitzi i en funció de l'àmbit territorial o espai on es desenvolupi.
Les activitats complementàries del sector pesquer a què fa referència l'apartat anterior han d'estar relacionades amb un o més de les següents objectius:
a) Difondre el patrimoni, les tradicions, els oficis, la gastronomia i la cultura vinculades a l'activitat de la pesca, el marisqueig i l'aqüicultura i l'entorn del sector.
b) Promoure i revaloritzar els productes de la pesca, el marisqueig i l'aqüicultura, inclosa la compra i la degustació de peix i marisc maridats amb d'altres productes de proximitat.
c) Divulgar les tècniques pesqueres, els arts i ormejos de pesca i l'evolució social, econòmica i tecnològica del sector.
d) Facilitar l'adquisició de marxandatge, material educatiu i objectes de record vinculats a l'activitat de la pesca, el marisqueig i l'aqüicultura.
e) Realitzar immersions amb respirador de superfície (snorkel) en instal·lacions de cultius marins per visionar l'entorn.
f) Divulgar la contribució de les dones en el sector pesquer, promoure l'acceptació de dones en el marc polític i institucional dels sectors de la pesca i aqüicultura, i promoure les seves iniciatives mitjançant l'adopció d'accions positives en els àmbits que regula aquest Decret.
g) Difondre les relacions entre la qualitat del medi natural i les activitats humanes.
h) Qualsevol altra que permeti, la dinamització econòmica i la promoció del sector de la pesca, el marisqueig i l'aqüicultura i els seus productes.
A efectes d'aquest Decret s'estableixen les definicions següents:
a) Centre de turisme pesquer i aqüícola: centre que gestiona de manera conjunta les activitats de pesca-turisme i turisme pesquer i aqüícola que es desenvolupen en un determinat entorn.
b) Demostració de pesca: activitat realitzada amb qualsevol art de pesca que té com a objectiu mostrar el seu funcionament i característiques en el lloc de l'extracció de recursos marins, sense perjudici que de la demostració se'n pugui derivar l'extracció accidental d'una petita quantitat de recursos marins.
c) Pesca-turisme: activitat complementària de la pesca professional consistent en la pesca extractiva o de demostració a bord d'embarcacions pesqueres per persones professionals del sector, mitjançant contraprestació econòmica, orientades a la valorització i la difusió de les activitats i productes del sector així com dels costums, tradicions, patrimoni i cultura marinera.
d) Turisme pesquer i aqüícola: activitat complementària de la pesca professional, del marisqueig i l'aqüicultura que es desenvolupa fora d'embarcacions pesqueres, en ports pesquers, instal·lacions d'aqüicultura i zones litorals o continentals relacionades amb la pesca, aqüicultura i el marisqueig, per persones professionals del sector, mitjançant contraprestació econòmica, orientades a la valorització i la difusió de les activitats i productes del sector així com dels costums, tradicions, patrimoni i cultura marinera.
Poden desenvolupar les activitats de pesca-turisme, turisme pesquer i aqüícola i les demostracions de pesca, les persones físiques i jurídiques següents:
a) Les persones titulars de les autoritzacions, concessions i llicències de pesca, aqüicultura o marisqueig.
b) Les entitats mercantils constituïdes per confraries de pescadors, associacions, cooperatives d'armadors o organitzacions de productors, juntament amb els/les titulars d'autoritzacions, concessions o llicències a què fa referència l'apartat precedent.
c) Les entitats mercantils constituïdes per les persones esmentades en les lletres a) i b) amb operadors turístics o altres empreses de serveis vinculats amb el desenvolupament d'activitats turístiques, d'esbarjo, educatives o culturals objecte d'aquest Decret, sempre que estiguin integrades en la seva majoria per empreses o entitats del sector de la pesca, el marisqueig o l'aqüicultura i que el percentatge d'accions o participacions pertanyi en més del 50% a les empreses o entitats dels sectors esmentats.
Les activitats regulades en aquest Decret poden ser desenvolupades en aigües marítimes o continentals, a bord de vaixells o en instal·lacions d'aqüicultura, o a terra ferma.
a) En aigües marítimes o continentals, si es tracta d'activitats pesqueres, aquestes s'han de realitzar en vaixells inscrits en el cens de la flota operativa per a la pesca o el marisqueig.
En cas que les activitats es realitzin en vaixells de pesca que a petició de la persona interessada hagin causat baixa del cens de la flota operativa, aquestes només poden ser de demostració de pesca.
b) En l'àmbit de l'aqüicultura les activitats es realitzen d'acord amb el que s'estableix a l'article 7.
Les activitats pesqueres especificades a l'article anterior s'han de dur a terme d'acord amb les condicions establertes a la normativa específica aplicable segons la modalitat pesquera, pel que fa a les èpoques, horaris, límit de captures i zones autoritzades.
En cas d'activitats de demostració de pesca el departament competent en matèria de pesca i acció marítima ha de determinar mitjançant una ordre les èpoques, horaris i zones autoritzades per dur-les a terme.
La venda i el consum dels productes pesquers procedents d'aquestes activitats s'han de fer d'acord amb la normativa de comercialització dels productes pesquers i la reguladora del comerç i consum.
5.3 Les captures que es produeixin com a conseqüència de les demostracions de pesca han de complir amb la normativa específica sobre talles mínimes i espècies protegides i només es poden destinar a la degustació o a la beneficència.
6.1 Les persones que realitzen les activitats regulades en aquest Decret, excepte les regulades en l'article 7, han de presentar una comunicació prèvia d'inici d'activitat adreçada a la direcció general competent en matèria de pesca i acció marítima.
6.2 Aquesta comunicació s'ha de presentar abans de l'inici de l'activitat davant la direcció general competent esmentada, davant la Xarxa d'oficines de gestió empresarial de la Generalitat de Catalunya, o en qualsevol dels llocs que preveu l'article 25.1 de la Llei 26/2010, del 3 d'agost, de règim jurídic i de procediment de les administracions públiques de Catalunya, i, si s'escau, davant la seu electrònica que es determini, mitjançant el model normalitzat de comunicació que es pot descarregar del web gencat.cat.
L'imprès de comunicació prèvia ha d'incloure les dades que s'estableixen a les lletres a) i b) següents i anar acompanyat de la declaració responsable establerta a la lletra c):
6.3 La inexactitud, la falsedat o l'omissió, de caràcter essencial, en qualsevol dada o document que consta o acompanya la comunicació d'inici d'activitat comporta, amb l'audiència prèvia de la persona interessada, deixar sense efecte el tràmit de comunicació i impedeix l'exercici de l'activitat des del moment en què es coneixen i la utilització del logo que s'estableix a l'article 10.
S'entenen de caràcter essencial les dades identificatives de la persona sol·licitant i la previsió de les activitats a desenvolupar, així com els mitjans tècnics i recursos.
6.4 La Resolució del/de la director/a general competent en matèria de pesca i acció marítima que constata les circumstàncies a què fa referència l'apartat anterior determina la retirada del logo, alhora que pot comportar també l'inici de les actuacions corresponents i l'exigència de les responsabilitats que estableix la legislació vigent.
7.1 En l'àmbit de l'aqüicultura el/la director/a general competent en matèria de pesca i acció marítima estableix anualment, mitjançant una resolució, plans territorials de desenvolupament i gestió de l'activitat de turisme aqüícola, amb l'informe previ dels ajuntaments afectats En aquests plans s'indiquen les zones, el nombre d'establiments d'aqüicultura que poden realitzar aquesta activitat i altres condicions específiques per al seu exercici.
Aquesta activitat està subjecta a una autorització prèvia mitjançant la resolució de la direcció general competent en matèria de pesca i acció marítima.
7.2 La sol·licitud d'autorització s'ha de presentar abans de l'inici de l'activitat davant la direcció general competent esmentada, davant la Xarxa d'oficines de gestió empresarial de la Generalitat de Catalunya, o en qualsevol dels llocs que preveu l'article 25.1 de la Llei 26/2010, del 3 d'agost, de règim jurídic i de procediment de les administracions públiques de Catalunya, i, si s'escau, davant la seu electrònica que es determini, mitjançant el model normalitzat de sol·licitud que es pot descarregar del web gencat.cat.
L'imprès de sol·licitud ha d'incloure les dades que s'estableixen a les lletres a) i b) següents i anar acompanyat de la declaració responsable establerta a la lletra c):
7.3 El termini per emetre i notificar la Resolució d'autorització és d'un mes a comptar des de la data de sol·licitud.
Les persones que realitzin les activitats complementàries del sector professional pesquer regulades en aquest Decret han de disposar d'una pòlissa d'assegurances d'accidents personals davant les persones usuàries que practiquin les activitats esmentades, amb els capitals mínims per víctima següent:
30.000,00 euros, en cas de mort; amb el sublímit de 3.005,06 euros en cas de mort d'un o d'una menor de 14 anys, els quals es destinaran a cobrir despeses de sepeli.
60.000,00 euros, en cas d'invalidesa, i despeses de curació, rescat i trasllat, fins a 6.000,00 euros.
9.1 Les persones físiques o jurídiques referides als articles 6 i 7 poden ser reconegudes com a centres de pesca-turisme i de turisme pesquer i aqüícola amb l'objectiu de gestionar de manera conjunta activitats de diversificació de la pesca en un determinat àmbit territorial.
La gestió conjunta pot incloure les actuacions següents:
a) La programació i gestió de les activitats.
b) El disseny de les activitats i circuits turístics.
c) L'establiment d'estàndards homogenis de qualitat en la realització de les activitats.
d) La col·laboració amb entitats i institucions, públiques o privades, en l'àmbit de les activitats regulades per aquest Decret.
9.2 El reconeixement com a centre de pesca-turisme i turisme pesquer i aqüícola s'obté amb la presentació d'una comunicació prèvia, que s'ha de presentar davant la direcció general competent en matèria de pesca i acció marítima o davant la Xarxa d'oficines de gestió empresarial de la Generalitat de Catalunya i, si s'escau, davant la seu electrònica que es determini, mitjançant el model normalitzat de comunicació que es pot descarregar del web gencat.cat.
L'imprès de comunicació prèvia ha d'incloure les dades que s'estableixen a les lletres a), b) i c) següents i anar acompanyat de la declaració responsable establerta a la lletra d):
b) L'espai físic que permeti atendre les persones participants en les activitats.
c) El sistema de reserva, programació i gestió de les activitats.
d) Una declaració responsable conforme es disposa de la corresponent cobertura de responsabilitat civil pels danys que puguin ser atribuïts al centre d'acord amb el que es preveu en aquest Decret.
e) Una declaració responsable conforme es compleixen els requisits que estableix aquest Decret i les normes que el desenvolupin.
9.3 En cas de comprovació d'inexactituds, falsedats o omissions de caràcter essencial en qualsevol dada o document que consta o acompanya la comunicació prèvia, resulta aplicable el que estableixen els apartats 3 i 4 de l'article 6.
S'entenen de caràcter essencial les dades identificatives de la persona sol·licitant i aquelles dades sobre les quals es fonamenta el dret a exercir l'activitat.
9.4 Mitjançant una ordre del/la conseller/a competent en matèria de pesca i acció marítima s'han d'establir normes relatives al funcionament dels centres, els criteris de qualitat que han de complir, la formació de les persones que realitzen les activitats i altres que puguin resultar necessàries per garantir un nivell de qualitat adequat en l'exercici de la seva activitat.
9.5 La comunicació esmentada a l'apartat 2 d'aquest article ha de ser notificada per part de la direcció general competent en matèria de pesca i acció marítima als ajuntaments afectats per al seu coneixement.
Les persones i els centres que realitzen aquestes activitats han d'exhibir en lloc visible, bé al vaixell o a les instal·lacions o dependències on es duen a terme les activitats, el logo identificatiu pesca-turisme o turisme pesquer i aqüícola que es detalla a l'annex 1 d'aquest Decret.
Aquest logo autoadhesiu és facilitat per la direcció general competent en matèria de pesca i acció marítima o pels serveis territorials del departament competent en matèria de pesca i acció marítima en el moment de la presentació de la comunicació prèvia que estableixen els articles 6 i 9.
11.1 Les persones i els centres que realitzen activitats de pesca-turisme, turisme pesquer i aqüícola i demostracions de pesca han de presentar a la direcció general competent en matèria de pesca i acció marítima, en acabar l'any natural, una memòria anual d'activitats que contingui, com a mínim, la descripció dels aspectes següents:
a) Les activitats desenvolupades i el nombre de persones participants.
b) L'impacte econòmic sobre l'activitat principal.
c) Els beneficis econòmics i socials per al sector.
d) Material de promoció, didàctic i/o divulgatiu, si s'escau.
e) La valoració de les activitats desenvolupades i la previsió de canvis a realitzar en el futur, si s'escau.
11.2 La direcció general competent en matèria de pesca i acció marítima pot realitzar en qualsevol moment els controls que consideri necessaris per tal de verificar el compliment de les condicions exigides en aquest Decret per part de les persones o centres que realitzen les activitats que s'hi regulen i iniciar les actuacions sancionadores corresponents.
11.3 Aquests controls s'efectuen sens prejudici dels controls que puguin realitzar altres administracions competents en la matèria.
Es crea el fitxer de dades de caràcter personal de les persones i dels centres que realitzen activitats de pesca-turisme, turisme pesquer i aqüícola i demostracions de pesca en aigües marítimes i continentals de Catalunya, les dades dels quals consten en l'annex 2.
a) Mides: ha de tenir les mides o proporcions següents:
Una franja horitzontal a la part inferior de 17 mm d'alçada.
Per damunt d'aquesta franja, la resta del logotip el constitueix un rectangle de 85 mm d'alçada dividit horitzontalment per una línia sinusoïdal de 8 mm de gruix amb una cresta a la part central.
La part inferior del rectangle, comptada fins a l'eix de la línia sinusoïdal, té una alçada de 50 mm. La part superior del rectangle, comptada també des de l'eix de la línia sinusoïdal, té una alçada de 35 mm.
El tipus de lletra emprat és l'Helvètica Bold en color blanc.
Inscripció "Pesca-turisme" ocupant el 80% de l'amplada.
Inscripció "Turisme pesquer" a la fila superior, ocupant el 90% de l'amplada i "aqüícola" a la fila inferior, amb la mida de la lletra al mateix cos que la fila superior.
Alineada a la dreta: la identificació bàsica de la Generalitat de Catalunya en color blanc i cos 14/14.